**5 клас Домашна работа – 5 учебна седмица**

**Български език**

*Задча 1. Моля, препишете текста и го редактирайте в тетрадките си като:*

*А. Предложите заглавие на текста. Б. Поставите пропуснатите препинателни знаци и зачертаете излишните. В. Напишете правилно сгрешените думи. Г. Подобрите словореда на изреченията, за да станат по – разбираеми. Д. Пропуснете или замените някои от употребенитe словосъчетания, за да стане мисълта по-ясна.*

Аз уча в училище „Розова долина”. Патронът в училище е красивата подбалканска котловина, дето отглежда маслодайната роза. През последната учебна година много хубаво беше. 24 май направихме обиколка и слет това утидохме в стадиона и там готвиха рециатали. Мъжоретките танцуват но първо директорката казва реч. награждават отличниците. Училище харесвам коридорите, залата защото много е голямо, и хигиената. Аз доволна съм от мойте отценки. Получавам ги добри. Родителите ми понякога са доволни но понякога не са.

*Задача 2. Моля прочетете откъса:*

**Произход на света и боговете според древногръцката митология**

**Сътворението**

*Продължение...*

РАЖДАНЕТО НА ЗЕВС

Кронос не бил сигурен, че властта ще остане завинаги в негови ръце. Той се страхувал, че и срещу него някой ден ще се вдигнат децата му и ще го обрекат на същата участ, на каквато той обрекъл баща си Уран. Страхувал се от децата си. И заповядал на жена си Рея да му донася децата, които се раждат, и безмилостно ги поглъщал. Рея изпадала в ужас, като виждала съдбата на децата си. Вече пет бил погълнал Кронос: Хестия, Деметра, Хера, Хадес (Аид) и Посейдон. Рея не искала да загуби и последното си дете. По съвета на родителите си Уран – Небето, и Гея – Земята, тя се оттеглила на остров Крит и там, в дълбока пещера, й се родил най-малкият син Зевс. В тая пещера Рея скрила сина си от жестокия баща, а нему дала да погълне вместо сина си един продълговат камък, повит в пелени. Кронос не подозирал, че е така измамен от жена си. А в това време Зевс растял на остров Крит. Нимфите Адрастея и Идея треперели над малкия Зевс, те го отгледали с мляко от божествената коза Амалтея. Пчели носели мед на малкия бог от склоновете на високата планина Дикта. А пред входа за пещерата млади курети удряли щитовете с мечовете си всеки път, когато малкият Зевс заплаквал, за да не чуе плача му Кронос и да не постигне и Зевса участта на братята и сестрите му.

*Следва продължение......*